Барсукоўская школа традыцыйна з году ў год адзначае свой дзень нараджэння. Праходзіць ён, на першы погляд, звычайна: бацькоўскі сход, вучнёўскі канцэрт, кірмаш-продаж ласункаў, якія зрабілі сваімі рукамі дзеці разам з бацькамі. І ўсё ж кожны год, пасля таго, як арганізатар пазашкольнай работы ўнёс карэктывы ў мерапрыемства, восеньскае свята праходзіць насычана, ярка і непаўторна. Спартзал у гэты час гудзе, як мурашнік, і ператвараецца ў сцэнічную пляцоўку. Абмеркаваўшы школьныя справы, якія асаблівых праблем не выклікаюць, пачынаецца канцэрт дзіцячай самадзейнасці. На біс выклікаюць Дашу Казлоўскую, якая з’яўляецца непераўзыдзенай спявачкай і танцоркай, Дашу Шылко, Карыну і Аліну Фядзюшыных. Ды і ўсім удзельнікам канцэрта апладзіруюць дружна. Канцэрты, якія рыхтуе настаўніца пачатковых класаў і адначасова выкладчыца спеваў у школе Алена Станіславаўна Паляніна, падабаюцца як дзецям, так і бацькам, урэшце, усім прысутным.